Document ID: 32007R0552

REGULAMENTUL (CE) NR. 552/2007 AL COMISIEI
din 22 mai 2007
de stabilire a contribuției comunitare maxime la finanțarea programelor de lucru din sectorul uleiului de măsline și de fixare pentru 2007 a plafoanelor bugetare pentru punerea în aplicare parțială sau opțională a sistemului de plăți unice și a pachetelor financiare anuale ale sistemului de plăți unice pe suprafață, prevăzute de Regulamentul (CE) nr. 1782/2003 al Consiliului, precum și de modificare a acestui regulament
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 529/2001 (1), în special articolul 64 alineatul (2), articolul 70 alineatul (2), articolul 110i alineatele (3) și (4), articolul 143b alineatul (3) și articolul 145 litera (i),
întrucât:
(1)
Ar trebui stabilite pentru 2007 plafoanele bugetare pentru fiecare dintre plățile prevăzute la articolele 66-69 din Regulamentul (CE) nr. 1782/2003 pentru statele membre care pun în aplicare în 2007 sistemul de plăți unice prevăzut la titlul III din regulamentul menționat anterior, în condițiile stabilite la titlul III capitolul 5 secțiunea 2 din regulamentul menționat anterior.
(2)
Ar trebui să se stabilească pentru 2007 plafoanele bugetare aplicabile plăților directe excluse din sistemul de plăți unice pentru statele membre care recurg în 2007 la opțiunea prevăzută la articolul 70 din Regulamentul (CE) nr. 1782/2003.
(3)
Valoarea maximă a ajutorului pentru plantațiile de măslini menționată la articolul 110i alineatul (3) din Regulamentul (CE) nr. 1782/2003 trebuie ajustată în funcție de reducerea coeficientului menționat la paragraful al treilea din dispoziția respectivă și de suma reținută în temeiul articolului 110i alineatul (4), notificate de statele membre în cauză. Plafoanele naționale stabilite în anexa VIIIa la regulamentul respectiv ar trebui ajustate în consecință.
(4)
Din motive de claritate, este necesar să se publice plafoanele bugetare pentru sistemul de plăți unice pentru 2007 după ce din plafoanele indicate în anexa VIII la Regulamentul (CE) nr. 1782/2003 au fost deduse plafoanele stabilite pentru plățile menționate la articolele 66-70 din regulamentul respectiv.
(5)
Ar trebui stabilite pentru 2007 pachetele financiare anuale pentru statele membre care pun în aplicare în 2007 sistemul de plăți unice pe suprafață prevăzută la titlul IVa din Regulamentul (CE) nr. 1782/2003, în conformitate cu articolul 143b alineatul (3) din regulamentul respectiv.
(6)
Din motive de claritate, este necesar să se publice valorile maxime ale fondurilor aflate la dispoziția statelor membre care pun în aplicare sistemul de plăți unice pe suprafață pentru acordarea plăților separate pentru zahăr în 2007, în conformitate cu articolul 143ba din Regulamentul (CE) nr. 1782/2003, pe baza notificărilor din partea statelor respective.
(7)
Valoarea maximă a contribuției comunitare la finanțarea programelor de lucru elaborate de organizațiile autorizate de operatori din sectorul uleiului de măsline ar trebui fixată în funcție de coeficientul aplicat sumei reținute în temeiul articolului 110i alineatul (4) din Regulamentul (CE) nr. 1782/2003, notificat de statele membre respective.
(8)
Regulamentul (CE) nr. 1782/2003 ar trebui modificat în consecință.
(9)
Măsurile prevăzute de prezentul regulament sunt conforme cu avizul Comitetului de gestionare a plăților directe,
ADOPTĂ PREZENTUL REGULAMENT:
Articolul 1
(1) Plafoanele bugetare pentru 2007, menționate la articolele 66-69 din Regulamentul (CE) nr. 1782/2003, sunt stabilite în anexa I la prezentul regulament.
(2) Plafoanele bugetare pentru 2007, menționate la articolul 70 alineatul (2) din Regulamentul (CE) nr. 1782/2003, sunt stabilite în anexa II la prezentul regulament.
(3) Plafoanele bugetare pentru sistemul de plăți unice pentru 2007, menționate la titlul III din Regulamentul (CE) nr. 1782/2003, sunt stabilite în anexa III la prezentul regulament.
(4) Pachetele financiare anuale pentru 2007, menționate la articolul 143b alineatul (3) din Regulamentul (CE) nr. 1782/2003, sunt stabilite în anexa IV la prezentul regulament.
(5) Valorile maxime ale fondurilor puse la dispoziția Republicii Cehe, Letoniei, Lituaniei, Ungariei, Poloniei, României și Slovaciei pentru acordarea plății separate pentru zahăr în 2007, menționate la articolul 143 ba alineatul (4) din Regulamentul (CE) nr. 1782/2003, sunt stabilite în anexa V la prezentul regulament.
Articolul 2
Contribuția comunitară maximă la finanțarea programelor de lucru elaborate de operatorii autorizați din sectorul uleiului de măsline, în temeiul articolului 110i alineatul (4) din Regulamentul (CE) nr. 1782/2003 este următoarea:
milioane EUR
Grecia
11,098
Franța
0,576
Italia
35,991
Articolul 3
Regulamentul (CE) nr. 1782/2003 se modifică după cum urmează:
1.
La articolul 110i alineatul (3) primul paragraf, tabelul se înlocuiește cu următorul:
milioane EUR
Spania
103,14
Cipru
2,93”
2.
În anexa VIIIa, coloanele referitoare la Malta și Slovenia se înlocuiesc cu următoarele:
„An calendaristic
Malta
Slovenia
2005
670
35 800
2006
830
44 184
2007
1 668
59 026
2008
2 085
73 618
2009
2 502
87 942
2010
2 919
101 959
2011
3 336
115 976
2012
3 753
129 993
2013
4 170
144 110
2014
4 170
144 110
2015
4 170
144 110
2016 și anii următori
4 170
144 110”
Articolul 4
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 mai 2007.

Labels: 15
17
5
6